Այսօրվա խորհրդային զինվորը, որ անտարբեր կրակում է ու մարդ սպանում, վաղը կյանք մտնելով, չի կարող լիարժեք մարդ լինել։ Նա, ով մեկ անգամ ձեռքը ողողում է անմեղ մարդու արյամբ, ամբողջ կյանքում կմնա հանցագործ։ Արցախը միշտ էլ հայկական է եղել ու կլինի։ Մենք ոչ մի ժողովրդի դեմ լինել չենք կարող։ Ինչո՞ւ չեն թողնում մենք մեզ համար խաղաղ ապրենք ու աշխատենք։ Ինչո՞ւ են ուզում անպայման մեր ժողովրդից մեզ կտրված պահել, անպայման ստրկացնել։ Դա ի՞նչ հոգեբանություն է, որ ադրբեջանցի պարագլուխները մտցնում են իրենց հասարակ ժողովրդի մեջ։